****

**ΔΕΛΤΙΟ ΤΥΠΟΥ**

**Συγκέντρωση σχολικών ειδών για τα παιδιά των περιοχών που επλήγησαν από την καταιγίδα Daniel**

Το **ΟΛΟΙ ΜΑΖΙ ΜΠΟΡΟΥΜΕ** και το **Μαζί για το Παιδί**, με τη συνδρομή της **Περιφέρεια Αττικής**, ανταποκρινόμενοι στο κάλεσμα του **Υπουργείου Παιδείας, Θρησκευμάτων & Αθλητισμού** ενώνουν τις δυνάμεις τους και συγκεντρώνουν σχολικά είδη για τα παιδιά της Θεσσαλίας, που δοκιμάζεται.

Τα είδη που συγκεντρώνονται είναι **τσάντες**, **μολύβια**, **τετράδια**, **στυλό**, **μαρκαδόροι**, **χάρακες**, **μπλοκ ζωγραφικής** και όλα όσα χρειάζονται οι μαθητές για το σχολείο τους.

Τα σχολικά είδη που θα προσφερθούν θα πρέπει να είναι καινούρια, ή μεταχειρισμένα, σε άριστη κατάσταση, έτοιμα να χρησιμοποιηθούν.

H δράση θα πραγματοποιηθεί το **Σάββατο 16 Σεπτεμβρίου**, από τις **10 το πρωί** μέχρι τις **4 το απόγευμα**, σε όλους τους Δήμους της Αττικής.

Επίσης, όσα σχολεία της Αττικής επιθυμούν να προσφέρουν σχολικά είδη για τα παιδιά της Θεσσαλίας, μπορούν να τα **συγκεντρώσουν,** να τα **ετοιμάσουν σε κούτες** και να τα **παραδώσουν** τη μέρα της δράσης, στο Δήμο της περιοχής τους.

Μπείτε στο **oloimaziboroume.gr**, για να δείτε το σημείο συγκέντρωσης του Δήμου που σας ενδιαφέρει.

**ΔΗΜΟΣ ΣΠΑΤΩΝ ΑΡΤΕΜΙΔΟΣ**

**ΣΗΜΕΙΟ ΣΥΓΚΕΝΤΡΩΣΗΣ**

ΔΗΜΟΤΙΚΑ ΙΑΤΡΕΙΑ ΑΥΡΑΣ 5 & ΑΓ.ΜΑΡΙΝΑΣ